钦定古今图书集成/明伦汇编/官常典/第732卷 > 汤自愿
## 钦定古今图书集成/明伦汇编/官常典/第732卷 > 汤自愿

按《饶州府志》：“自愿，字伯恭，馀干人。至正间，蕲黄项普
寿陷饶州，所至杀掠惨酷。自愿起兵未几，州陷，挟诸
弟侄走港西习泰乡，率章黼、黄士龙等，结连临川诸
义士，相为保障。其弟自善、自智侄日新，与章皆有膂
力，每战必捷声大振，时号汤军。九月，集兵复州治。三
日，战败，自愿遭擒，送饶州。普寿欲其降，不屈死之。省”
宪以闻，命致祭。